Þær rannsóknir skiluðu engu og hvergi var að sjá að hesturinn héti eitthvað . Þá náði ritstjórnin í kvikmyndir um Línu til að sjá hvort hesturinn héti eitthvað í þeim . Þá kom í ljós að í mynd sem heitir á sænsku Pippi på rymmen sem mætti útleggja sem Lína strýkur að heiman á íslensku kallar hún á hestinn sinn í eitt sinn með orðunum Kom hit lilla gubben eða komdu hingað litli kall . Á sænsku er lilla gubben ( ísl. litli karl eða karlinn minn ) eða lilla gumman ( ísl. litla kerling eða kerlingin mín ) gæluyrði sem oft eru notuð þegar talað er til lítilla barna . Ritstjórnin hefur haft spurnir af því að sumir kalli hestinn einmitt Litla kall * en hvaðan það er komið og hvort líta eigi á það sem sérnafn hestsins treystir ritstjórnin sér ekki til þess að skera úr um . Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .